
31.
Par Ogres novada pašvaldības domes saistošo noteikumu Nr.25/2026 “Ogres novada pašvaldības līdzdalības budžeta nolikums” izdošanu

Pašvaldību likuma 59. panta pirmā daļa noteic, ka pašvaldība līdzdalības budžetu izmanto, lai veicinātu pašvaldības administratīvās teritorijas iedzīvotāju iesaisti teritorijas attīstības jautājumu izlemšanā, ievērojot šā likuma prasības. Par līdzdalības budžeta izlietojumu lemj pašvaldības administratīvās teritorijas iedzīvotāji. Savukārt šā likuma 61. pants noteic, ka līdzdalības budžeta nolikums ir saistošie noteikumi, kuros nosaka līdzdalības budžeta izlietošanas kārtību.
Ogres novada pašvaldības dome 2025. gada 25. septembrī pieņēma lēmumu “Par Ogres novada pašvaldības saistošo noteikumu Nr. 25/2025 “Ogres novada pašvaldības līdzdalības budžeta nolikums” izdošanu” (protokols Nr. 7; 16.).
            Ogres novada pašvaldības līdzdalības budžeta projektu vērtēšanas komisija (turpmāk – Komisija) ir konstatējusi, ka Ogres novada pašvaldības 2025. gada 25. septembra saistošie noteikumi Nr. 25/2025 “Ogres novada pašvaldības līdzdalības budžeta nolikums” (turpmāk – saistošie noteikumi) paredzēja iesniegt projekta pieteikumu, to pievienojot platformā. Komisija secināja, ka pieteikuma veidlapā fiziskā persona par sevi norāda vārdu, uzvārdu, personas kodu, dzīvesvietas adresi, kas, publicējot projektu, Komisijai bija jāaizklāj pirms publicēšanas, tādā veidā veidojot projekta pieteikuma dublikātu, un atkārtoti pievienojot pieteikuma veidlapu bez fiziskās personas datiem. Šāds darbs radīja administratīvo slogu Komisijas darbam. 
            Komisija ir izskatījusi gan Viedās administrācijas un reģionālās attīstības ministrijas sabiedrības līdzdalības platformas iespējas, gan 2025./2026. gadā konstatētās aktualitātes, līdz ar to nepieciešams izstrādāt jaunu saistošo noteikumu projektu ar mērķi samazināt administratīvo slogu gan projektu ideju iesniedzējiem, gan projektu vērtētājiem.
      Saskaņā ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 140. punktu grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjoma. Šādā gadījumā sagatavo jaunu noteikumu projektu.
Pamatojoties uz augstākminēto, ir sagatavots jauns saistošo noteikumu projekts “Ogres novada pašvaldības līdzdalības budžeta nolikums”.
Saistošo noteikumu projekts no 2026. gada 17. septembra līdz 2026. gada 2. oktobrim bija publicēts Ogres novada pašvaldības tīmekļvietnē www.ogresnovads.lv sabiedrības viedokļa noskaidrošanai. Šajā laikā Ogres novada pašvaldībā nav saņemts viedoklis vai priekšlikumi par saistošo noteikumu projektu. 
            Pamatojoties uz Pašvaldību likuma 10. panta pirmās daļas 1. punktu, 47. panta pirmo un astoto daļu, un 61. pantu,

1. [bookmark: _heading=h.gjdgxs]Izdot Ogres novada pašvaldības domes saistošos noteikumus Nr.25/2026 “Ogres novada pašvaldības līdzdalības budžets” (turpmāk – Noteikumi) (pielikums).
2. Uzdot Ogres novada pašvaldības Centrālās administrācijas Juridiskajai nodaļai triju darbdienu laikā pēc Noteikumu parakstīšanas rakstveidā nosūtīt tos un paskaidrojuma rakstu publicēšanai oficiālajā izdevumā “Latvijas Vēstnesis”.
3. Uzdot Ogres novada pašvaldības Centrālās administrācijas Komunikācijas nodaļai pēc Noteikumu spēkā stāšanās publicēt Noteikumus Ogres novada pašvaldības oficiālajā tīmekļvietnē.
4. Uzdot Ogres novada pašvaldības Centrālās administrācijas Kancelejai pēc Noteikumu spēkā stāšanās nodrošināt Noteikumu brīvu pieeju Ogres novada pašvaldības ēkā.
5. Uzdot Ogres novada pašvaldības pilsētu un pagastu pārvalžu vadītājiem pēc Noteikumu spēkā stāšanās nodrošināt Noteikumu brīvu pieeju pašvaldības pilsētu un pagastu pārvaldēs.
6. [bookmark: _GoBack]Kontroli par lēmuma izpildi uzdot Ogres novada pašvaldības izpilddirektoram.

